**Верні Ловет Камеран** (**Кэмеран**; англ.: Verney Lovett Cameron, 1 ліпеня 1844 — 24 сакавіка 1894) — англійскі падарожнік, першы еўрапеец, які прайшоў экватарыяльную Афрыку ад Індыйскага акіяна да Атлантычнага.

Біяграфія
---------

Камерон быў ваенным мараком, удзельнікам ваеннага канфлікту ў Абісініі ў 1868 годзе, прымаў удзел у кампаніі брытанскіх каланіяльных войскаў па спыненні гандлю людзьмі ва Усходняй Афрыцы. У 1872 годзе ён быў прызначаны начальнікам экспедыцыі, арганізаванай Каралеўскім геаграфічным таварыствам на дапамогу Лівінгстану; у сакавіку 1873 года экспедыцыя прыбыла ў Занзібар і 24 сакавіка, пераправіўшыся з вострава на кантынентальны бераг, з паселішча Багамаё накіравалася ўглыб кантынента. 4 жніўня атрад Камерана сустрэў рэшткі экспедыцыі Лівінгстана, вяртаецца ў Занзібар з яго целам.

Кіруючыся атрыманымі ад Геаграфічнага таварыства ўказаннямі працягнуць справу Лівінгстана, Кэмеран рушыў далей, дабраўшыся ў лютым 1874 года ў горад Уджыджы на возеры Танганьіка, дзе знайшоў паперы экспедыцыі Лівінгстана. Далей Камеран паспрабаваў рушыць на захад, Сплаўляючыся па рэках Лукуга і Луалаба, якія ён лічыў прытокамі Конга, аднак вымушана быў працягнуць падарожжа па сушы і, у рэшце рэшт, прайшоўшы па цалкам невядомым краінам 5800 км на паўднёвы захад, дасягнуў Луанды 7 лістапада 1875 года. Гэта падарожжа, асабліва дзякуючы добрым назіранням і надзейным вызначэнням геаграфічных каардынат, належыць да найбольш прадуктыўных падарожжаў Новага часу; Камеран быў ўдастоены залатых медалёў Лонданскага і Парыжскага геаграфічных таварыстваў.

У 1878 годзе Камеран праехаў праз Малую Азію да Тыгра і Еўфрата, каб даследаваць магчымасць пракладкі чыгункі ад Міжземнага мора да Індыі. У 1882 годзе ён адправіўся ў яшчэ адно афрыканскае падарожжа, на гэты раз у раён Залатога берага (Цяперашняй Ганы), разам з іншым вядомым падарожнікам Рычардам Бёртанам. Камеран загінуў, вяртаючыся з палявання, у англійскім графстве Бэдфардшыр: яго скінуў конь.

Сваё галоўнае падарожжа Камеран апісаў у кнізе «Праз Афрыку» (англ.: «Across Africa», 1876); для юнацтва адаптаванае выданне «У дзікай Афрыцы» (англ.: «In savage Africa», 1887). Другая афрыканская экспедыцыя Камерана апісана ім разам з Бёртанам у сумеснай кнізе «На Залаты бераг за золатам» (англ.: «To the Gold Coast for Gold», 1883).

Зноскі
------

1. ↑  Verney Lovett Cameron // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. 1 2  Verney Lovett Cameron // Internet Speculative Fiction Database — 1995. Праверана 9 кастрычніка 2017.<a href='https://wikidata.org/wiki/Track:Q2629164'></a>
3. ↑  Verney Lovett Cameron // Proleksis enciklopedija, Opća i nacionalna enciklopedija — 2009.<a href='https://wikidata.org/wiki/Track:Q3407324'></a>

Літаратура
----------

* Беларуская энцыклапедыя: У 18 т. Т. 7: Застаўка — Кантата / Рэдкал.: Г. П. Пашкоў і інш. — Мн. : БелЭн, 1998. — Т. 7. — 604 с. — 10 000 экз. — ISBN 985-11-0035-8. — ISBN 985-11-0130-3 (т. 7).


|  |  |
| --- | --- |
| ⚙️   Тэматычныя сайты | Project Gutenberg · Internet Speculative Fiction Database |
| Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Бракгаўза і Эфрона · Britannica (11-th) · Britannica (онлайн) · Brockhaus · Dictionary of National Biography (1st suppl.) · Treccani · Оксфардскі біяграфічны |
| Генеалогія і некрапалістыка | Find a Grave · Geni.com |
| 

| Нарматыўны кантроль |
| --- |
| BAV: ADV11222491 · BIBSYS: 90349514 · BNE: XX1222566 · BNF: 12327456s · CiNii: DA10250900 · GND: 117669342 · ISNI: 0000 0001 0861 2368 · LCCN: nr90001797 · NLA: 35025094 · NLP: A12654486 · NTA: 074138421 · NUKAT: n97009112 · PTBNP: 28303 · SUDOC: 067053971 · VIAF: 80787 |

 |